Lokal Agenda 21 i Gladsaxe

Fællesmøde i Lokal Agenda 21 (December)
2024-12-11 19:00 - 21:00 (Europe/Copenhagen) | Gladsaxe Hovedbibliotek, Søborg Hovedgade 220, Gladsaxe, 2860, Denmark
Punkt 1 – Rejsen fra Tarifa til Nordkap – del 2Henrik Wejdling tager os med på anden del af sin fantastiske rejse fra Tarifa til Nordkap i 2023. Denne gang fortsætter turen fra Lyneburger Heide og Fehmarns Wallnau-reservat til Tystrup-Bavelse Søer, videre til Norges Hardangervidda med Bjerglærker, og helt op til Hornøya, hvor søfugle regerer.
Undervejs hører vi om vindmølleparker, minedriftens konsekvenser og unikke naturområder som Tåkern – et fejlslagent afvandingsprojekt, der blev til et fugleparadis.

Punkt 2 – FællesmødeEfter pausen deler vi nyt om foreningens projekter og aktiviteter. Har du lyst til at bidrage til biodiversiteten i nærområdet, stå bag spændende arrangementer eller gøre genbrug lettere for alle? Hos os kan du være med til at skabe en grønnere hverdag. Har du selv en god idé, er der plads til at få den realiseret – vi hjælper dig med at gøre tankerne til virkelighed. Du deltager naturligvis i præcis det omfang, der passer dig.

Julehygge
2024-12-19 15:00 - 18:00
Lokal Agenda 21 i Gladsaxe inviterer til en hyggelig juleafslutning, hvor du kan deltage i klippe-klistre aktiviteter og nyde gløgg og honningkager. Da centret lukker ved årsskiftet, er dette den sidste mulighed for at opleve julestemningen her. Arrangementet finder sted i Grønt IDÉcenters lokaler på Hovedbiblioteket, Søborg Hovedgade 220.
